Indoneziyada bortida to‘qqiz kishi bo‘lgan samolyot bedarak yo‘qoldi

Indoneziya sharqidagi Papua viloyatida bortida to‘qqiz kishi bo‘lgan samolyot bedarak yo‘qoldi. “TASS” xabariga ko‘ra, voqea 11-avgust, shanba kuni yuz bergan.

Kyodo agentligi axborotiga ko‘ra, hozirgi vaqtda qutqaruv operatsiyasi boshlangan.
Qayd etishlaricha, Papua viloyati o‘zining keskin o‘zgaruvchan iqlim sharoiti sabab parvozlar uchun eng xavfli hududlardan biri sanaladi.